Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: A hulladékgazdálkodásról szóló 2000. évi XLIII. törvény (a továbbiakban: Hgt.) 21. § (1) elõírása alapján a
Paragraph Index: 150

A hulladékgazdálkodásról szóló 2000. évi XLIII. törvény (a továbbiakban: Hgt.) 21. § (1) elõírása alapján a települési önkormányzat kötelezõen ellátandó közszolgáltatásként az ingatlantulajdonosoknál keletkezõ települési hulladék kezelésére hulladékkezelési közszolgáltatást szervez és tart fenn. A Hgt. 23. § f) pontja felhatalmazza a települési önkormányzat képviselõ-testületét, hogy önkormányzati rendeletben állapítsa meg az elvégzett szolgáltatás alapján a tulajdonost terhelõ díjfizetési kötelezettséget az alkalmazható díj legmagasabb mértékét, a díj megfizetési rendjét, az esetleges kedvezmények eseteit, vagy a szolgáltatás ingyenességét. A rendeletalkotási felhatalmazáson túl a törvény elõírást tartalmaz a képviselõ-testület számára a díjmegállapításhoz. A Hgt. 25. § (1) bekezdése szerint a hulladékkezelési közszolgáltatás díját az elvégzett közszolgáltatással arányosan, a közszolgáltatás jellegét, a kezelt hulladék mennyiségét és minõségét, a közszolgáltatást mûködtetõ szolgáltató hatékony mûködéséhez szükséges folyamatos ráfordításaihoz és a mûködés fejleszthetõ fenntartásához szükséges költségeket alapul véve a külön jogszabályban meghatározottak szerint kell megállapítani. A települési hulladékkezelési közszolgáltatási díj megállapításának részletes szabályairól a 242/2000. (XII. 23.) Korm. rendelet (a továbbiakban: Korm. r.) rendelkezik. A Korm. r. 7. §-a szerint a közszolgáltatási díj megállapítása az általános forgalmi adó nélkül számított egységnyi díjtételek meghatározásával történik. Az egységnyi díjtétel a gyûjtõedény egyszeri ürítési díja, illetve az elszállításra átvett hulladék tömege vagy térfogata szerint meghatározott díj lehet. Az Ör.2. 3. számú melléklete a lakossági hulladékszállítási díjtételeket nem a gyûjtõedény egyszeri ürítési díja vagy tömege, térfogata alapján állapította meg, ezzel túllépte a Hgt. 25. § (1) bekezdésében foglalt keretet, és figyelmen kívül hagyta a Korm. r. 7. § rendelkezéseit. Az Alkotmánybíróság már korábban is megállapította, hogy „A felhatalmazás kereteinek túllépése — a jogforrási

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes